《三衢教授陈德召宠贶新篇兼辱寄惠古史赋三小诗为谢 其二》
宋代·孙觌

世人识真少，耳剽得惊坐。安知百尺楼，上有元龙卧。

儒官为官百，学子书吏课。长谣振商音，丽藻发楚些。

独有白雪章，妙绝无人和。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。